# Assessment center

### Z Wikipédie

Assessment center (doslova "ohodnocovacie centrum"; skratka AC) je metóda skupinového výberu pracovníkov.

Základom assessment centra je metóda selekcie, používaná pred druhou svetovou vojnou v armáde USA a vo wehrmachte. V hospodárskom živote (AT&T) túto metódu prvýkrát použili v r. 1956. K jej rýchlemu rozšíreniu prispeli také veľké firmy, ako IBM, Standard Oil, General Electric a banky. Metóda AC až do sedemdesiatych rokov bola používaná na výber vedúcich pracovníkov. Metodicky bola zdokonaľovaná a jej účinnosť potvrdená. Od vtedy ju aplikujú na celom svete, i v Maďarsku, kde jej použitie rapídne stúpa, predovšetkým u veľkých podnikov.

Úlohou AC je prognostizácia spôsobilosti súčasných a budúcich zamestnancov, resp. metóda a koncepcia prieskumu na zistenie potrebných školení. Cieľom postupu je zistenie a hodnotenie odbornej spôsobilosti, schopností a štruktúry osobnosti z aspektu plnenia pracovnej funkcie. Prakticky to znamená taký výcvik účastníkov, kde sú simulované najdôležitejšie problémy danej pracovnej náplne.

Hodnotiaci tím podľa podstaty komplexnej metódy na výber a/alebo formovanie pracovných schopností, na základe viacero kompetencií a pomocou simulovaných problémov súčasne skúma (pri/alebo namiesto osobných pohovorov) čakateľov určitých postov a výsledky integrujú. Táto definícia teda poukazuje na to, že AC hodnotí osobnosť z viacerých aspektov.

Integrácia je uskutočnená pomocou tzv. matice kompetencie: všetky výsledky uchádzača sú zapísané do takejto matice, kde na jednej strane figurujú riešené problémy, na druhej strane príslušné kompetencie.

AC je metóda na výber interných a externých uchádzačov (kto je najlepší, kto a v čom vyžaduje ďalšie školenie?), na posúdenie študijných nárokov (ktoré sú najslabšie body jednotlivých uchádzačov?), na rozvoj organizačnej štruktúry (kde sú v rámci organizácie najslabšie body?), na plánovanie kariéry (po vhodnom školení, kto na čo je schopný?), na rozvoj osobnosti (tréning). Z uvedených je najtypickejším výber interných a externých uchádzačov a plánovanie kariéry. Samozrejme môžu sa objaviť rôzne ciele i miešane, tzn. že plánovanie kariéry a posúdenie študijných nárokov sa môže uskutočniť v rámci jedného AC. Podobne je možné organizovať AC miešane, tzn. súčasne s internými a s externými uchádzačmi.

Zdroj: "http://sk.wikipedia.org../../../a/s/s/Assessment_center.html"

Kategória: Personalistika

##### Views

- Stránka
- Diskusia
- Aktuálna verzia

##### Hľadaj